
SØGER  LÆRDOM  VED  LÆSNING  OG  VED  TRO 


NUMMER   20 


15.  OKTOBER  1931 


80.  AARGANG 


PLIGTEN  TIL  AT  VÆRE  MED  OG 
UDBREDE  SANDHEDEN. 

Af  Ældste  Hugh  Ireland,  Redaktør  af  y>Liahona<i. 

Jesu  Kristi  Evangelium,  saaledes  som  det  blev  gengivet 
til  Jorden  i  disse  sidste  Dage,  tilbyder  hele  Verden  en  sand 
Kundskab  om  Vejen  til  evig  Frelse.  Det  er  en  Aabenbaring 
om  Guds  Hensigt  med  Menneskets  Liv,  og  om  den  menne- 
skelige Families  evige  Skæbne.  Det  er  paa  Grund  af  Man- 
gel paa  denne  Kundskab,  at  der  er  saa  megen  Forvirring, 
Synd  og  Sorg  i  Verden.  Dersom  Guds  Søn  var  hos  os  i 
Dag,  kunde  han  med  Sandhed  sige,  ligesom  han  sagde  for 
19  Aar  siden:  »I  vil  ikke  komme  til  mig,  for  at  I  kan 
have  Hvile«. 

Hensigten  med  Kristi  Evangelium  er  at  gøre  det  muligt 
for  hver  Sjæl,  der  tilhører  Adams  Slægt,  at  opnaa  Frelse. 
Ikke  blot  Frelse  i  en  tilkommende  Verden,  men  her  og  nu. 
Der  er  en  Aabenbaring  om  de  Love,  der  regerer  det  evige 
Liv,  og  ved  at  adlyde  disse,  kan  vi  alle  bringes  i  Harmo- 
ni med  Gud,  vore  Medmennesker  og  med  Universet.  For 
Synd  og  Sorg  er  Resultater  af  Overtrædelse  af  Guds  Love, 
som  alle  er  bygget  paa  fuldkommen  Visdom  og  fuldkom- 
men Kærlighed,  og  som  har  til  Hensigt  alle  Menneskers 
evige  Velfærd. 

Evangeliet  i  dets  Renhed  og  Fylde  blev  forkyndt  af  Guds 
Søn  og  hans  Apostle  i  Tidens  Fylde.  De,  som  med  et  op- 
rigtigt Hjerte  adlød  det,  modtog  derved  en  større  Fylde  af 
Lys  og  Glæde,  end  de  nogensinde  før  havde  erfaret.  Deres 
Glæde  og  deres  Overbevisning  om  Sandheden  var  saa  stor, 
at  mange  af  dem  ansaa  alle  andre  Ting  som  smaa  og  ube- 
tydelige i  Sammenligning  med  dette,  og  med  Glæde  viede 
de  deres  Liv  til  at  forkynde  det  glade  Budskab  for  andre. 
De  evangeliske  Lærdommes  Skønhed  og  Kraft  overgik  de 
Lærdomme,  som  blev  forkyndt  af  deres  samtidige  i  en  saa- 
dan  Grad,  at  det  vakte  Misundelse  og  Modstand,  der  gav 
sig  Udtryk  i  en  vedvarende  Forfølgelse,  indtil  de  Hellige 
tilsidst  blev  besejrede,  og  det  sande  Evangelium  blev  bort- 
taget fra  Jorden  i  mange  Hundrede  Aar. 

Med  Gengivelsen  af  det  sande  Evangelium,  for  mere  end 
Hundrede  Aar  siden,  gennem  Profeten  Joseph  Smith,  blev 
Forbindelsen  atter  aabnet  mellem  Himmelen  og  Jorden,  og 
Budskabet  er  kommet  til  Menneskenes  Børn  fra  Himmelens 
Gud,  helt  siden  den  Tid.  Evige  Sandhedsprincipper  er  ble 
vet  aabenbaret.  Principper,  der  tydeligt  viser  Livets  og  Frel- 
sens sande  Vej.  I  Stedet  for  Menneskenes  stadigt  skiftende 
Opfattelser  har  vi  nu  Guds  aabenbarede  Ord,  der  tydeligt 
forklarer  Betingelserne  for  at  erholde  Frelse  og  Ophøjelse  i 
Guds  evige  Rige.  Tusinder  har  annammet  det  glade  Bud- 
skab og  er  gaaet  ud  for  at  forkynde  det  for  Jordens  Nati- 
oner, uden  Betaling  eller  jordisk  Belønning,  og  Hundrede- 
tusinder har  modtaget  et  Vidnesbyrd  og  har  erholdt  de 
samme  uvurderlige  Velsignelser.  Det  er  af  saadanne  Folk, 
at  Jesu  Kristi  Kirke  af  Sidste  Dages  Hellige  er  sammensat. 

Et  stadigt  voksende  Virksomhedsomraade  ligger  saaledes 
foran  Guds  Hellige  i  disse  sidste  Dage.  Det  er  deres  Pligt 
at  forkynde  til  deres  Medmennesker  den  herlige  Sandhed, 
at  Herren  har  talet  til  Jorden  paany  og  gengivet  det  sande 
Evangelium  med  alle  dets  tidligere  Gaver  og  Velsignelser. 
De  advarende  Ord  maa  raabes  til  Verden,  at  Timen  for 
Guds  Dom  nærmer  sig,  og  at  de,  som  ikke  vil  lytte  til 
Evangeliets  Kald  til  Omvendelse,  vil  gaa  Fordømmelse  i 
Møde.  De,  som  er  ligegyldige  med  Hensyn  til  denne  Pligt 
og  dette  Ansvar,  vil  maaske  senere  til  deres  Sorg  erfare,  at 
mange  Sjæle,  som  de  kunde  have  haft  en  god  Indflydelse 
paa,  gennem  deres  Forsømmelse  maa  lide  evige  og  uerstat- 
telige Tab.    Paa   den    anden  Side,  de,  som  trofast  søger  at 

opfylde  denne  Pligt,  vil  finde,  at  de  derved  har  vundet  en 
evig  Kærlighed  og  Taknemmelighed  fra  dem,  som  gennem 
deres  Hjælp  har  opnaaet  store  Velsignelser. 

Ethvert  Medlem  af  Kirken  skulde  betragte  det  som  en 
hellig  Pligt  at  give  af  sin  Tid,  sine  Midler  og  Talenter,  for 
at  fremhjælpe  Herrens  Sag  her  paa  Jorden.  Det  er  vanske- 
ligt at  forstaa,  hvorledes  nogen,  som  har  Forstaaelsen  af 
Frelsensplanens  Længde  og  Bredde,  kan  afholde  sig  fra  at 
gøre  alt,  hvad  der  staar  i  hans  Magt  for  at  den  kan  gaa  i 
Opfyldelse.  Den  vidunderlige  Maade,  hvorpaa  den  sørger  for 
alles  Frelse,  baade  de  levendes  og  dødes,  af  alle  Aldre  og  af 
alle  Slægter,  skulde  fremkalde  Beundring  og  kærlig  Opof- 
relse hos  hver  eneste  Sjæl,  som  selv  har  faaet  Kundskab 
om  Sandheden. 

Noget,  der  bør  anspore  hver  eneste  Sidste  Dages  Hellig, 
er  disse  Ord  af  vor  Frelser:  »Dette  er  min  Gerning  og  min 
Herlighed,  at  tilvejebringe  Udødelighed  og  evigt  Liv  for 
Mennesket«. 


DEN  DANSKE  MISSION. 

EFTERAARSKONFERENCERNE. 

Efteraarskonferencerne  for  Aalborg  og  Aarhus  Distrikt  vil 
blive  afholdt  som  følger: 

Aalborg  Distrikt  16.,  18.,  19.  og  20.  Oktober. 
Aarhus  Distrikt  23.,  25.,  27.  og  27.   Oktober. 

ANKOMST. 

Ældste  Hans  Larsen  fra  San  Pedro,  Kalifornien,  ankom 
til  Danmark  den  22.  September,  og  er  beskikket  til  at  ar- 
bejde i  Odense  Distrikt. 

Vi  byder  Broder  Larsen  hjertelig  Velkommen  til  den 
Danske  Mission,  og  beder  at  Herren  vil  velsigne  ham  i 
hans  Arbejde. 

FORFLYTTELSER 

Ældste  Elvin  C.  Jørgensen  er  forflyttet  fra  Odense  Distrikt 
til  København,  Ældsterne  Victor  D.  Shurtliff  og  Francis  R. 
Christiansen  fra  Odense  til  Aalborg  Distrikt,  Ældsterne  Hy- 
rum  Dale  Andersen,  Floyd  S.  Petersen  og  Max  R.  Mitchell  er 

forflyttet  fra  Aarhus  til  Esbjerg  Distrikt,  Ældste  Arthur  J. 
Dent  fra  Aarhus  til  Odense  og  Ældste  Gerald  D.  Burr  fra  Es- 
bjerg til  Odense  Distrikt. 

NYE  HOVEDBESTYRELSER. 

Som  meddelt  er  der  for  kort  Tid  indsat  Ledere  for  de 
forskellige  Hjælpeorganisationer  i  Den  danske  Mission.  Man 
har  nu  gaaet  et  Skridt  videre  ved  at  indsætte  Hovedbesty- 
relser for  de  forskellige  Organisationer.  Hensigten  er  at  for- 
dele Ansvaret  og  Arbejdet  paa  flere  Personer.  Disse  Hoved- 
bestyrelser vil  nu  være  ansvarlige  for  Arbejdets  Fremgang 
indenfor  deres  respektive  Organisationer  og  vil  gøre  alt, 
hvad  de  kan,  for  at  hjælpe  og  raade  Funktionærerne  i  de 
forskellige  Organisationer  overalt  i  den  Danske  Mission.  Det 
ideelle  vilde  være,  dersom  disse  Bestyrelsesmedlemmer  kunde 
tages  fra  forskellige  Distrikter  og  Grene  indenfor  Missionen, 
men  de  lange  Afstande  og  de  uforholdsmæssig  store  Udgif- 
ter, som  vilde  være  forbundet  med  stadige  Rejser  til  Møder, 
umuliggør  dette.  Af  praktiske  Hensyn  er  derfor  alle  Med- 
lemmer   af    Hovedbestyrelsen    taget  fra   Københavns  Gren. 

Følgende  Hovedbestyrelser  indsat: 

For  den  Kvindelige  Hjælpeforening:  Rachel  S.  Larsen, 
Præsidentinde;  Cathrine  Christensen,  første  Raadgiver;  Tho- 
ra Petersen,  anden  Raadgiver  og  Ingeborg  Hansen,  Sekretær. 

For  Søndagsskolen:  Claude  E.  Bird,  Forstander;  Thor- 
vald Bregentoft,  første  Assistent;  Orson  West,  anden  Assi- 
stent, og  Oskar  Nielsen,  Sekretær. 

For  unge  Mænds  Forening:  C.  Henry  Nielsen,  Forstan- 
der; Valdemar  Jakobsen,  første  Assistent;  Aage  Jensen,  an- 
den Assistent,  og  Enok  Andersen,  Sekretær. 

For  unge  Kvinders  Forening:  Eva  Mabel  Giertsen, 
Præsidentinde;  Valborg  Johansen,  første  Raadgiver;  Thyra 
Andersen,  anden  Raadgiver. 

For  »Primary«  Organisationen:  Lillian  L.  Larsen, 
Præsidentinde;  Mary  P.  Andersen,  første  Raadgiver;  Magda 
Nielsen,  anden  Raadgiver,  og  Krista  Dietz,  Sekretær. 

For  de  genealogiske  Foreninger:  Hans  N.  Ogaard,  For- 
mand, og  Emmy  Andersen,  Sekretær. 

Det  er  vor  Bøn,  at  disse  Hovedbestyrelser  maa  blive  til 
Velsignelse  og  være  i  Stand  til  at  hjælpe  Arbejdet  indenfor 
den  Danske  Mission.  Holger  M  Larsen 

Missionspræsident. 

ODENSE  DISTRIKTS  EFTERAARSKONFERENCE. 

Odense  Distrikt  afholdt  Efteraarskonference  Søndag  den 
27.  September.  Møde  blev  afholdt  Kl.  7  Aften.  Til  Stede 
var,  foruden  de  Missionærer  der  hører  til  Distriktet,  Mis- 
sionspræsident  Holger  M.  Larsen,  Søster  Rachel  S.  Larsen, 
Præsident  for  Missionens  Kvindelige  Hjælpeforeninger,  Sø- 
ster Lillian  L.  Larsen,  Leder  for  Missionens  »Primary« 
Organisationer  og  Ældste  C.  Henry  Nielsen,  Leder  for  de 
Unge  Mænds  Foreninger  i  den  Danske  Mission. 

Mødet  blev  ledet  af  Distriktspræsident  E.  Rushton  Chris- 
tensen. Interessante  Emner  blev  behandlet  af  Missionspræ- 
sident  Holger  M.  Larsen,  samt  Ælsterne  Elvin  C.  Jørgensen 
E.  Rushton  Christensen.  Søster  Lillian  L.  Larsen  sang  en 
Solo.  Til  Stede  var  30. 

Mandag  blev  der  afholdt  et  meget  interessant  Missionær- 
møde,  og  om  Aftenen  holdt  Præsident  Holger  M.  Larsen 
et  illustreret  Foredrag  over  Emnet  »Utah  —  Amerikas 
Schweiz«.  Til  Stede  var  50.  C  H  N 


ESBJERG  DISTRIKTS  EFTERAARSKONFERENCE. 

Esbjerg  Distrikts  Efteraarskonference  tog  sin  Begyndelse 
Fredag  den  2.  Oktober  Kl.  8  med  en  vellykket  Koncert, 
den  første  Koncert  som  nogensinde  er  blevet  afholdt  i  Es- 
bjerg Gren.   Til  Stede  ved  Koncerten  var  98. 

Lørdag  Aften  afholdt  Præsident  Holger  M.  Larsen  et 
illustreret  Foredrag  om  Utah.  De  smukke  kolorerede  Bil- 
leder vakte  stor  Interesse.   Til  Stede  var  66. 

Konferencen  fortsattes  Søndag  den  4.  Oktober  med  Møder 
Kl.  10,  2  og  7.  Til  Stede  var  foruden  Distriktets  Missio- 
nærer, Missionspræsident  Holger  M.  Larsen,  Søster  Rachel 
S.  Larsen,  Præsident  for  de  Kvindelige  Hjælpeforeninger 
i  den  Danske  Mission,  Ældste  C.  Henry  Nielsen,  Leder  for 
de  Unge  Mænds  Foreninger  i  den  Danske  Mission,  Søster 
Lillian  L.  Larsen,  Leder  for  Missionens  »Primary«  Organi- 
sationer og  Søster  Eva  Mabel  Giertsen,  Redaktionssekretær 
for  »Stjernen«,  og  Leder  for  de  Unge  Kvinders  Foreninger 
i  den  Danske  Mission. 

Meget  interessante  Emner  blev  behandlet  af  Missionæ- 
rerne,   og  gode   Raad    og    Instruktioner   blev    givet   af  Mis- 

sionspræsident  og  Søster  Larsen.  Til  Stede  ved  Søndagens 
Møder  var  henholdsvis  64,  55  og  69. 

Mandag  og  Tirsdag  blev  der  afholdt  Missionærmøder. 
Mandag  Aften  blev  der  afholdt  Grensmøde,  og  efter  Grens- 
mødet  afholdt  den  Kvindelige  Hjælpeforening  en  meget  vel- 
lykket Basar.  E  M  G 


LOKALT  MISSIONSARBEJDE  I  ESBJERG. 

Søndag  den  20.  September  1931  blev  der  organiseret  en 
Skrifteforening  i  Esbjerg  Gren.  Medlemmerne  kastede  sig 
med  Iver  ind  i  det  nye  Arbejde,  og  den  følgende  Lørdag 
tog  saa  mange  som  kunde  en  Tur  til  Varde,  en  lille  By 
omtrent  30  Km.  fra  Esbjerg.  Nogle  cyklede  derhen,  andre 
kørte  i  en  Bil. 

Da  de  kom  til  Varde,  inddeltes  de  i  Distrikter,  og  alle 
gik  ud  for  at  uddele  Skrifter.  I  Løbet  af  Eftermiddagen 
blev  der  uddelt  omtrent  300  Skrifter  og  mange  Hæfter. 
Overalt  hvor  der  var  en  Anledning  til  det,  blev  det  be- 
kendtgjort, at  der  blev  afholdt  et  Friluftsmøde  om  Aftenen. 

Friluftsmødet  blev  meget  vellykket.  Omtrent  200  op- 
mærksomme Tilhørere  var  til  Stede,  og  omtrent  300  Skrif- 
ter blev  omdelt  efter  Mødet. 

Vi  ønsker  at  lykønske  de  Hellige  i  Esbjerg  med  deres 
gode  Arbejde,  og  lover  dem  Fremgang  dersom  de  vil  fort- 
sætte med  deres  Arbejde.  L   B    T 


DØDSFALD. 

Søster  Frida  Maria  Sophia  Ohlsen,  Medlem  af  Haderslev 
Gren,  Esbjerg  Distrikt,  døde  Mandag  den  28.  September 
1931.   Begravelsen  blev  afholdt  følgende  Fredag. 

Begravelseshøjtideligheden  begyndte  i  Hjemmet,  hvor 
Sangen  »Lad  os  ile«  blev  afsunget.  Der  var  derpaa  Bøn 
ved  Ældste  Leslie  P.  Jensen.  Baaren  blev  derpaa  ført  til 
Kirkegaarden,  og  6  Missionærer,  som  alle  havde  virket  i 
Haderslev  Gren,  bar  Baaren.  Ved  Graven  sang  man  Sangen 
»Nærmere  Gud,  til  dig«.  Der  var  Bøn  af  Distriktspræsident 
Levi  B.  Thorup,  hvorefter  Missionspræsident  Holger  M. 
Larsen  talte  om  vor  Søsters  Trofasthed  i  at  leve  Jesu  Kristi 

Evangelium,  og  opmuntrede  de  som  var  til  Stede  til  at 
følge  hendes  Eksempel  og  leve  deres  Liv  saaledes,  at  de 
vilde  blive  i  Stand  til  at  nyde  hendes  Selskab  paa  den 
anden  Side.  Sangen  »Dejlig  er  Jorden«  blev  sunget,  hvor- 
efter Graven  blev  indviet  af  Præsident  Holger  M.  Larsen. 
Vi  beder  at  Herren  maa  velsigne  denne  vor  Søsters  Fa- 
milie og  Venner,  og  beder  at  de  maa  finde  Glæde  i  Erin- 
dringen om  hendes  Liv.  JET 


SØNDAGSSKOLEN 

NADVERVERS  OG  KORLEKTIE  FOR  NOVEMBER. 

Nadververs : 

Ydmyg,  med  Ærbødighed, 
Bøj  dit  Hoved  stille  ned. 
Du  Forløste,  tænk  paa  mig, 
Tænk,  hvad  jeg  har  lidt  for  dig. 

Korlektie: 

Joh.  14.  Kap.  26.  Vers: 

»Men  Talsmanden,  den  Helligaand,  som  Faderen  vil 
sende  i  mit  Navn,  han  skal  lære  eder  alle  Ting  og  minde 
eder  om  alle  Ting,  som  jeg  har  sagt  eder.« 

EMNER  FOR  21/«  MINUTTERS  TALER. 

1.  November:    Hvad  Visdomsordet  betyder  for  mig. 
8.  November:    Fortæl  i  Korthed,  hvad  Frelseren  forkyndte 
for  Nephiterne  under  sit  Besøg  paa  det  ame- 
rikanske Fastland. 
15.  November:    Profeten  Elias'  Mission. 
22.  November:    Hvad  betyder  de  ti  Bud  for  os  i  Dag? 
29.  November:    Hvorfor  er  aandeligt  Mod  saa  nødvendigt? 

MEDDELELSE. 

Som  man  vil  se,  er  der  ingen  Lektier  for  sidste  Søndag 
i  Oktober.  Dette  er  paa  Grund  af  Efteraarskonferencerne, 
som  næsten  alle  finder  Sted  i  Oktober  Maaned. 

MENNESKETS  BRODERSKAB.* 

Helt  siden  Kain  gav  sit  velkendte  Svar  paa  Guds  Spørgs- 
maal:  »Hvor  er  Abel,  din  Broder?«  har  Mennesket  debat- 
teret denne  Udtalelse:  »Er  jeg  min  Broders  Vogter?«  Begge 
Sider  af  Spørgsmaalet  er  blevet  forsvaret.  Nogle  paastaar, 
at  deres  Hovedpligt  er  at  sørge  for  sig  selv.  Dersom  de  er 
i  Stand  til  at  sørge  for  deres  nærmeste  Paarørende,  mener 
de,  at  de  gør  nok.  Andre  hævder  den  Idé,  at  alle  Menne- 
sker har  Pligt  til  at  interessere  sig  for  alle  andre.  De  me- 
ner, at  dersom  Lykken  har  begunstiget  en,  saa  at  han  har 
været  i  Stand  til  at  undgaa  Livets  Modgange,  skylder  han 
Menneskeheden  at  give  en  hjælpende  Haand  til  dem,  som 
er  mindre  heldige.  Det  er  ikke  vor  Hensigt  her  at  diskutere 
dette  Spørgsmaal,  men  at  fremsætte  de  Sidste  Dages  Hel- 
liges Syn  paa  det.  Uanset,  hvorledes  vore  personlige  Fø- 
lelser er  i  denne  Sag,  er  der  hos  os  alle  noget,  som  væk- 
ker den  dybeste  Respekt  for  dem,  som  tjener. 

Er  der  nogen,  der  virkelig  kan  være  en  Kristen  og  ikke 
tro,  at  han  er  sin  Broders  Vogter?  Naar  vi  tilbeder  Jesus, 
tilbeder  vi  en,  hvis  hele  Liv  var  et  Liv  i  Tjeneste.  Efter 
hvad  Skriften  fortæller  var  alt,  hvad  han  gjorde  paa  denne 
Jord,  at  tjene  sin  Gud  og  sine  Medmennesker.  »Du  skal 
elske  din  Næste  som  dig  selv,«  fortalte  han  os,  og  dette  er 
det  næststørste  Bud  i  Loven.  Kristendommens  Grundvold 
er  bygget  paa  Kærlighed  og  Tjeneste.  Noget  af  det,  der 
mest  præger  en  religiøs  Mand  og  Kvinde,  er  en  aktiv  Vilje 
til  at  sørge  for  andres  Velfærd. 

De  Sidste  Dages  Hellige  staar  ikke  tilbage  for  nogen  i 
en  bogstavelig  Anerkendelse  af  dette  store  Bud.  »De  Sidste 
Dages  Hellige  maa  lære,«  siger  Brigham  Young,  »at  deres 
Brødres  Interesser  er  deres  egne  Interesser,  ellers  kan  de 
aldrig  blive  frelst  i  Guds  celestiale  Rige.«  Vi  lærer,  at  vi 
skal  være  personlig  interesserede,  naar  vi  hører,  at  der  er 
Syge,  Vildfarne,  Trængende  eller  Lidende  i  vor  Midte,  uan- 
set hvem  de  end  er;  thi  som  Kristus  sagde:  »Thi  dersom 
I  elsker  dem,  som  elsker  eder,  hvad  Løn  have  I  da?  Gør 
ikke  ogsaa  Tolderne  det  samme?  Og  dersom  I  hilse  eders 
Brødre  alene,  hvad  stort  gør  I  da?  Gør  ikke  ogsaa  Hed- 
ningerne det  samme?«  (Math.  5:  46 — 47.) 

*  Lektie   for  Søndagsskolens   Senior-  og  Juniorklasser,   den  18. 
Oktober. 

Lad  os  i  Korthed  nævne  nogle  af  de  Lærdomme,  vi  har 
i  vor  Kirke,  og  som  fremstiller  Idéen  om  »Menneskets 
Broderskab«,  saaledes  som  den  fremgaar  af  Kristi  Lær- 
domme. For  det  første  tror  vi,  at  Jordens  Indbyggere  er 
Guds  virkelige  Børn,  der  er  sendt  til  Jorden  for  at  faa  Le- 
gemer og  for  at  nyde  det  jordiske  Livs  Velsignelser.  Vi  tror 
derfor,  at  vi  virkelig  er  Brødre  og  Søstre  og  skulde  opføre 
os  derefter.  Kirken  er  gaaet  saa  vidt  i  denne  Sag,  at  vi  er 
gaaet  til  det  Skridt  at  sætte  »Broder«  og  »Søster«  foran 
Kirkens  Medlemmers  Navne.  Vor  Kirke  lærer  endvidere,  at 
Evangeliet  blev  sendt  til  Jorden  for  at  frelse  Menneske- 
heden. Følgeligt  har  alle,  som  har  annammet  det,  en  For- 
pligtelse til  at  forkynde  det  videre  og  udbrede  Sandheden 
til  alle  Mennesker.  Vort  Missionssystem  er  et  Resultat  af 
denne  Tro.  Mange  af  Kirkens  Mænd  og  Kvinder  giver  to 
eller  tre  Aar  af  deres  Liv  for  at  virke  som  Missionærer 
uden  nogen  Løn  eller  Betaling  og  paa  egen  Bekostning. 
De  gaar  til  alle  Dele  af  den  civiliserede  Verden  med  deres 
Budskab.  Deres  Familier  hjemme  gør  store  Opofrelser  for 
at  hjælpe  Missionærerne  finansielt.  I  mange  Hjem  medfører 
denne  Opofrelse,  at  de  maa  gaa  foruden  mange  af  Livets 
Fornødenheder. 

Denne  Opfattelse,  som  Kirken  har  af  »Menneskets  Bro- 
derskab«, gør  alle  Medlemmer  til  alle  andres  Tjenere.  Man 
venter,  at  alle,  som  paa  nogen  Maade  kan,  skal  tjene  deres 
Medmennesker  i  en  eller  anden  Stilling,  og  Tusinder  af 
Biskopper,  Lærere  og  Ledere  tjener  Gud  og  deres  Med- 
mennesker, fordi  de  ønsker  at  hjælpe  Menneskeheden.  Vor 
Kirkes  Historie  har  talrige  Eksempler  paa,  at  der  er  blevet 
givet  frivillig  Tjeneste  til  Fordel  for  Menneskeheden.  Den 
Aand,  der  er  i  Kirken,  fylder  Medlemmerne  med  et  Ønske 
om  at  give  af  sig  selv  til  andre.  De  Motiver,  som  staar 
bag  Tiende  og  Fasteoffer,  er  ledet  af  den  samme  Tanke. 

Erfaring  har  imidlertid  vist,  at  de,  som  tjener  andre,  i 
Almindelighed  selv  faar  større  Fordel  af  det  end  dem,  som 
de  søger  at  hjælpe.  »Den,  som  vil  blive  stor  iblandt  eder, 
han  skal  være  eders  Tjener,  og  den,  som  vil  være  den 
ypperste  iblandt  eder,  han  skal  være  eders  Træl.«  (Math. 
20:  26—27.) 

Sandere  Ord  er  aldrig  blevet  udtalt,  thi  den,  der  tjener, 
vinder  Venner,  udvikler  Talenter,  opdager  Anledninger  til 
at   vokse,    overvinder    Hindringer   og    opnaar   talrige    andre 

Fordele,  som  aldrig  vilde  komme  til  ham  paa  nogen  anden 
Maade.  Han  gør  sig  selv  stor.  Desuden  bliver  han  beret- 
tiget til  Guds  Aand  og  Vejledning,  naar  han  tjener  Men- 
neskeheden som  en  Herrens  Tjener,  og  dette  er  mere  værdi- 
fuldt for  ham,  end  han  kan  være  i  Stand  til  helt  ud  at 
forstaa.  Og  dog  vejleder  Evangeliets  Aand  ham  til  ikke  at 
tænke  paa  sig  selv,  medens  han  udfører  sine  Pligter,  men 
til  at  tænke  først  paa  sin  Næstes  Velfærd.  Broderskabets 
Aand  skulde  gennemtrænge  hele  hans  Arbejde.  Personlig 
Udvikling  kommer  først  i  anden  Række,  skønt  det  er  en 
naturlig  Følge. 

De    Sidste    Dages    Hellige    véd,    at   de    er   deres    Brødres 
Vogtere. 


Lektier  for  Børneklasser  (10 — 14  Aar). 

18.    Oktober. 

SALOMON. 

Salomons  Regering  er  Hebræernes  Glansperiode.  I  de  40 
Aar  Salomon  sad  paa  Tronen,  voksede  Kongeriget  indtil 
det  var  kendt  overalt  paa  den  da  kendte  Verden.  Han  byg- 
gede Byer,  hans  Flaade  sejlede  paa  Havene,  og  for  sig  selv 
og  sin  Familie  byggede  han  et  stort  Palads,  og  han  udvi- 
dede sit  Rige. 

Det  mest  karakteristiske  ved  Salomon  var  hans  Visdom. 
Men  saa  stor  denne  end  var,  siser  Salomons  Liv  og  Rege- 
ring os,  at  Visdom  er  ikke  nok  til  at  frelse  en  Mand  og 
heller  ikke  til  at  bringe  en  Regent  Lykke.  Uden  Tvivl  er 
den  største  Bedrift  under  Salomons  Regering  hans  Opfø- 
relse af  Guds  Tempel.  Historien  om  dettes  Bygning  er  næ- 
sten som  en  Roman  eller  et  Under. 

Regenlen  af  Hiram,  en  Nabokonge,  som  ejede  Libanons 
Skove,  leverede  Cedertræet  til  Salomon.  Læg  Mærke  til  det 
Billede,  som  er  udmalet  af  Templets  Bygning  i  1.  Konger- 
nes Bog  5:   13—18. 

Tænk  paa  hvilken  vidunderlig  Organisation,  der  maa 
have  været  til  Stede  for  at  fuldføre  dette  store  Værk,  og 
med  en  saa  stor  Arbejderskare.  Nu  i  vore  Dage  konstruerer 
Ingeniørerne  og  Bygningsherrerne  større  Bygninger,  men 
de  staar  ikke  overfor  en  Organisation  af  en  saa  enorm 
Menneskeskare,  fordi  vi  nu  har  Maskinkraft  til  en  stor  Del 

af  Arbejdet.  Problemet  om  Føde,  Klæder  og  Sundheds- 
spørgsmaal  med  Hensyn  til  en  saadan  Skare  kræver  stor 
Lederevne,  og  det  vilde  det  endogsaa  gøre  i  Dag  med  alle 
vore-  moderne  Hjælpemidler.  Hvad  maa  det  ikke  have  kræ- 
vet paa  den  Tid,  særlig  naar  vi  tænker  paa  at  Arbejdet 
varede  i  7  Aar. 

Det  Billede  som  Ordene  udmaler  for  os  i  Kongernes  Bog 
Kap.  6  skulde  blive  studeret  nøje  af  alle,  fordi  vi  gennem 
et  saadant  Studium  kan  faa  fat  i  mange  af  de  vidunder- 
lige Ideer,  som  den  Gang  blev  praktiseret.  En  interessant 
Ting  at  lægge  Mærke  til  er  den  Opofrelse  hvormed  Salo- 
mon prydede  Templet,  da  disse  Rigdomme  vilde  have  styr- 
ket hans  Position  yderligere,  dersom  han  havde  brugt  dem 
til  at  opnaa  jordisk  Magt.  I  skulde  alle  læse  om  Indvi- 
elsen af  Templet,  som  staar  fortalt  i  Kongernes  Bog  Kap. 
8.  Læg  Mærke  til  den  Ydmyghed  som  Salomon  er  i  Be- 
siddelse af  og  som  giver  sig  Udtryk  i  hans  Bøn.  Hvis  han 
altid  havde  benyttet  sin  store  Visdom,  som  i  denne  Bøn, 
vilde  den  sidste  tragiske  Del  af  hans  Liv  aldrig  være  op- 
rundet. 

Det  Spørgsmaal  der  kommer  til  os  alle  efter  dette  Stu- 
dium er;  »Hvorfor  skal  der  være  Templer?«  Udtrykket  Tem- 
pel, forklarer  Dr.  Talmage,  betyder  en  Bolig  for  Guddom- 
men. Allerede  meget  tidligt  begyndte  Israel  at  bygge  Hellig- 
domme til  Guds  Ære,  det  første  allerede  under  deres  Op- 
hold i  Ægypten,  da  Tabernaklet  kun  var  et  Telt.  Efter  hvad 
Dr.  Talmage  forklarer,  var  der  to  andre  Telte  opsat  som 
Tabernakler  før  Salomons  Tempel  blev  bygget,  til  hvilket 
saa  Pagtens  Ark  blev  ført.  Der  er  vedblivende,  i  denne 
Husholdning  blevet  givet  Aabenbaringer,  hvori  Templernes 
fulde  Hensigt  er  blevet  forklaret,  og  vi  er  derfor  blevet 
et  stort  tempelbyggende  Folk. 

I  vore  Templer  bliver  »Børnenes  Hjerter  vendt  til  Fæd- 
rene og  Fædrenes  til  Børnene«  gennem  Ordinancer  for  de 
levende  og  døde.  Mennesker,  som  bliver  gift  i  vore  Temp- 
ler ved  Præstedømmets  Magt  og  Myndighed,  er  beseglede  for 
Tid  og  Evighed,  og  deres  Børn  er  ogsaa  beseglede  til  dem 
i  Evigheden.  Disse  Ordinancer  med  Besegling  er  vort  Haab 
for  at  fortsætte  Slægtskabsforbindelsen  efter  Døden.  Men- 
nesker, som  dør  uden  at  have  haft  det  Privilegium  at  blive 
døbt  ind  i  Jesu  Kristi  Kirke,  med  guddommelig  Myndighed 
maa   ikke   destomindre   have    denne   Ordinance   udført  for 

(Fortsættes.) 

DET  GAMLE  —  DET  NYE. 


Det  er  en  historisk  Kendsgerning,  at  alt  Nyt,  det  være 
sig  indenfor  det  tekniske,  videnskabelige  eller  religiøse  Om- 
raade,  til  at  begynde  med  altid  møder  en  vis  Grad  af 
Modstand  og  Tvivl.  Nye  Veje,  nye  Metoder,  nye  Frem- 
gangsmaader,  nye  Tanker  og  Ideer  modtages  som  Regel 
med  en  vis  Skepsis,  ja,  støder  næsten  altid  paa  en  meter- 
tyk Mur  af  Fordomme,  Overleveringer  og  Traditioner,  som 
det  er  uhyre  vanskeligt  at  overstige  eller  rydde  af  Vejen, 
og  Forsøg  i  denne  Retning  har  ofte  faaet  katastrofale  Følger. 

Saaledes  har  det  været  fra  Tidernes  Morgen,  men  er  dog 
ikke  derfor  fyldestgørende  Bevis  for,  at  det  gamle,  tradi- 
tionsbundne, fra  Slægt  til  Slægt  nedarvede  er  det  eneste 
rigtige,  det  eneste  ufejlbarlige.  Tvertimod  har  vi  i  Historien 
mangfoldige  Eksempler  paa,  at  det,  som  var  god  Latin  for 
20 — 30  Aar  siden,  duer  ikke  i  Dag.  Tiden  staar  ikke  stille, 
vi  maa  følge  med.  Man  kan  stritte  imod  for  en  Tid,  men 
Dagen  kommer,  hvor  Skrankerne  falder  og  man  vil  være 
i  Stand  til  at  se,  at  man  kæmper  forgæves  mod  Fremskridt 
og  Udvikling. 

Hvorledes  vilde  der  have  set  ud  omkring  os  i  Dag,  der- 
som vi  f.  Eks.  med  Held  havde  kunnet  modsætte  os  det 
19.  og  20.  Aarhundredes  vidunderlige  Udvikling?  Vi  vilde 
have  været  mere  end  100  Aar  tilbage,  uden  Jernbane,  uden 
Dampskibe,  uden  Elektricitet,  Telefon,  Telegraf,  for  blot  at 
nævne  nogle  af  de  vigtigste  Fremskridt.  Og  hvorledes  vilde 
vi  som  Medlemmer  af  denne  Kirke  have  været  stillet,  der- 
som vi  ikke  havde  modtaget  Sandheden,  da  den  blev  os 
tilbudt,  men  havde  sagt:  »Det  gamle  er  godt  nok  for  os«? 
Vilde  vi  da  ikke  nu  være  omgivet  af  et  middelalderligt 
Mørke? 

Om   noget  Folk  paa  Jorden  tror  paa  Fremskridt  og  Ud- 

vikling,  ikke  alene  i  dette  Liv,  men  ogsaa  i  det  tilkom- 
mende, da  er  det  os  som  Sidste  Dages  Hellige,  grundet 
paa  den  Kundskab,  vi  har  modtaget  angaaende  den  men- 
neskelige Tilværelse,  Guddommen  og  Frelsensplanen.  Skulde 
vi  da  være  saa  taabelige  at  forhale  eller  sætte  Bom  for  vor 
egen  Udvikling  ved  at  blive  staaende  ved  det  Gamle?  Nej, 
vi  maa  fremad,  thi  vi  erholder  ikke  Frelse  hurtigere  end 
vi  modtager  Kundskab. 

Evangeliet  forandres  ikke,  det  er  altid  det  samme,  men 
Studiet  af  dette  kræver  nu  og  da  anvist  nye  Veje,  Metoder 
og  Fremgangsmaader,  for  derigennem  hurtigere  og  lettere 
at  erhverve  os  fuldkommen  Kundskab  om  dets  frelsende 
Principper. 

Dette  skaber  endvidere  Modtagelighed  for  Aanden  af  Ar- 
bejdet, foraarsager,  at  vi  ser  alt  i  et  klarere  Lys,  og  sætter 
os  i  Stand  til  altid  at  vælge  det  rigtige. 

Thorvald  Bregentoft. 

(Fortsat  fra  Side  471). 

sig  af  de  levende.  Paa  samme  Maade  er  det  man  besegler 
Mand  og  Hustru  til  hinanden,  ligesaa  Forældre  og  Børn, 
som  har  været  nægtet  Privilegiet  og  er  gaaet  bort. 

Dette  Arbejde  for  de  døde  i  vore  Templer  er  et  stort 
Kærligheds  Arbejde.  Det  udviser  den  smukkeste  Type  paa 
Idealisme,  Tro  og  Opofrelse  af  de  levende.  De  paatager 
sig  her,  efter  eget  Initiativ,  at  prøve  paa  at  frelse  deres 
Afdøde,  som  de  aldrig  har  kendt,  og  om  hvem  de  ikke 
kender  stort  andet  end  Navnet,  Fødselsdagen,  Dødsdagen, 
Datoen  de  blev  gifte  og  maaske  deres  Børns  Fødselsdage. 
Alligevel  har  et  omhyggeligt  Studium  gjort  det  muligt,  at 
mange,  baade  i  Amerika  og  i  Europa  har  været  i  Stand 
til  at  faa  udført  et  stort  Arbejde  for  deres  døde  i  Temp- 
lerne. Det  genealogiske  Arbejde  er  vokset  saa  enormt,  som 
et  Resultat  af  vor  Kirkes  Medlemmers  store  Interesse  for 
dette  Arbejde 

Vore  Kirker,  hvor  vore  Medlemmer  mødes  for  at  tjene 
Gud  og  for  at  lære  om  ham,  er  Scenen  for  en  storslaaet 
Aktivitet  hver  Dag,  og  flere  Timer  hver  Dag.  For  at  bog- 
føre og  for  at  holde  Orden  paa  alt  dette  er  vore  Templer 
travlt  beskæftiget  til  langt  hen  paa  Natten  flere  Dage  om 
Ugen.  Visdommen  i  et  Tempelægteskab  vil  tale  for  sig  selv 

til  enhver  tænkende  Sidste  Dages  Hellig.  Unge  Mænd  og 
Kvinder,  som  agter  at  indgaa  Ægteskab,  ser  hvor  sjældent 
det  sker,  at  Mennesker,  som  er  gifte  i  Templet  bliver  skilt, 
hvorimod  Skilsmissernes  Antal  er  frygtelig  stort  mellem 
Ægteskaber  stiftet  af  den  borgerlige  Autoritet. 

De  Sidste  Dages  Hellige  har  bygget  ni  Templer.  Syv  ek- 
sisterer og  bliver  brugt  i  Dag.  De  første  to,  nemlig  Kirt- 
land  Tempel  og  Nauvoo  Tempel  blev  ødelagte  under  For- 
følgelserne. De  nuværende  Templer  er  i  Logan,  Manti,  St. 
George  og  Salt  Lake  City  i  Utah  og  Cardston  Alberta,  Ca- 
nada, Honolulu  og  Mesa,  Arizona. 

SPØRGSMAAL. 

1.  Hvorfor  byggede  Salomon  Templet? 

2.  Hvad  var  særligt  at  bemærke  ved  Indvielsestjenesten  af 
Templet? 

3.  Hvor  mange  og  hvor  har  De  Sidste  Dages  Hellige  byg- 
get Templer? 

4.  Hvilke  af  disse  bliver  brugt  nu  og  i  hvilken  Hensigt? 

5.  Hvorfor  tror  du  at  alle  Sidste  Dages  Hellige  skulde  bli- 
ve gifte  i  Templet? 

Lektier  for  Børneklasser  (under  10  Aar). 

8.  November. 

MIRAKLET  VED  DEN  SMUKKE  PORT 

Lige  efter,  at  Jesus  var  faret  til  Himmelen,  blev  et  af  hans 
Løfter  opfyldt.  En  Hjælper,  en  Trøster,  kom  for  at  velsigne 
hans  Apostle,  og  denne  Trøster  var  den  Helligaand.  Ogsaa 
i  Dag  hjælper  han  enhver,  der  ønsker  hans  Hjælp.  Peter, 
Jakob  og  Johannes  og  de  andre  Apostle  vidste,  at  han 
vilde  komme,  for  Jesus  havde  lovet  det,  og  de  troede  paa 
ham. 

En  Dag,  da  Peter  og  Johannes  var  paa  Vej  til  Templet, 
skete  der  noget  mærkeligt.  Naar  der  sker  noget  mærkeligt, 
hvad  plejer  Folk  saa  at  gøre?  Naar  en  Dreng  eller  en  Mand 
kommer  til  Skade  paa  Gaden,  løber  alle  Mennesker  hen  for 
at  se,  hvad  der  i  Vejen.  Ogsaa  paa  denne  Dag  kom  der  en 
til  Skade  og  blev  hjulpet,  og  de  Mennesker,  som  saa  det, 
kaldte  det  et  Mirakel.  Det  var  omtrent  Klokken  Tre  om 
Eftermiddagen,  og  der  var  mange  Mennesker  paa  Vej  til 
Templet  for  at  bede,  og  mellem  disse  var  en  lam  Mand. 
Han  var  meget  fattig,  og  han  kunde  slet  ikke  gaa,  hans 
Fødder    og    hans   Ankler    var    saa    bløde,   at    de    slet  ikke 

kunde  bære  ham.  Han  havde  aldrig  været  i  Stand  til  at 
gaa,  heller  ikke  da  han  var  et  lille  Barn  ;  han  maatte  al- 
tid have  nogen  til  at  hjælpe  sig,  og  hans  Venner  var  ven- 
lige nok  til  at  bære  ham  til  Templets  Port  hver  Dag,  og 
der  sad  han  og  holdt  sin  Haand  ud  og  bad  om  Almisser. 

Der  var  mange  Porte,  som  ledte  ind  til  Templet,  men  een 
af  dem  var  smukkere  end  de  andre.  Den  var  saa  høj  som 
en  Flagstang,  og  dens  to  Døre  var  meget  brede.  Den  var 
lavet  af  skinnende  Sten  og  prydet  med  mange  Figurer.  Den 
stod  paa  den  østlige  Side  af  Templet  og  blev  kaldt  den 
smukke  Port. 

Til  denne  Port  blev  den  lamme  Mand  baaret,  og  gennem 
denne  Port  kom  Peter  og  Johannes  paa  deres  Vej  til  Temp- 
let. Da  de  kom  nær  til  ham,  holdt  den  fattige  Mand  sin 
Haand  ud,  og  Peter  og  Johannes  standsede.  De  havde  in- 
gen Penge  at  give  ham,  men  de  kendte  en  anden  Maade 
at  hjælpe  ham  paa.  Peter  og  Johannes  saa  paa  ham,  som 
om  de  vilde  se  ind  i  hans  Sjæl  og  sagde:  »Se  paa  os.« 
De  ønskede  at  se,  om  den  lamme  Mand  troede  paa,  at  de 
kunde  hjælpe  ham.  Han  saa  paa  dem,  for  han  vidste,  at 
de  kunde  hjælpe  ham.  Saa  sagde  Peter:  »Sølv  eller  Guld 
har  jeg  ikke,  men  det,  jeg  har,  vil  jeg  give  dig.  I  Jesu 
Kristi  Navn,  rejs  dig  op  og  gaa.« 

Og  Peter  tog  den  lamme  Mands  højre  Haand  og  hjalp 
ham  op,  og  straks  følte  den  lamme  Mand  en  ny  Kraft  i 
sine  Ankler,  og  han  rejste  sig  og  begyndte  at  gaa,  som  han 
aldrig  før  havde  kunnet.  Han  gik  op  ad  Trapperne  med  de 
to  Apostle,  og  idet  han  jublende  priste  Gud,  gik  han  ind  i 
Templet  sammen  med  dem.  Mange  af  de  Mennesker,  der 
var  i  Templet,  kendte  ham,  for  de  havde  set  ham  blive 
baaret  dertil,  og  de  havde  set  ham  hver  Dag  siddende  ved 
Porten  og  bede  om  Almisser,  og  de  undrede  sig  meget. 
Da  Peter  og  Johannes  og  den  lamme  Mand  kom  ud  af 
Templet  igen,  samlede  der  sig  en  stor  Skare  om  dem;  de 
stod  alle  stille  og  saa  paa  den  lamme  Mand,  og  maaske 
hviskede  de  til  hinanden:  »Hvorledes  er  dog  dette  sket? 
Kan  dette  virkelig  være  den  lamme  Mand,  som  sad  ved 
Porten?«  Saa  sagde  Peter:  <I  Mænd  af  Israel,  hvorfor  stir- 
rer I  saadan  paa  os?  Hvad  undrer  I  Eder  over?  Tror  I,  at 
vi  kunde  faa  denne  Mand  til  at  gaa?  Nej,  vi  kunde  ikke. 
Det  var  vor  Gud,  som  gjorde  det.« 

»Gud  i  Himmelen  har  herliggjort  Jesus.  I  kendte  Jesus 
Kristus.      Det   var  Eder,  som   var  grusomme  mod  ham  og 

dræbte  ham.  Men  han  er  opstaaet,  og  det  er  paa  Grund  af 
Tro  paa  hans  Navn,  at  denne  Mand  er  blevet  helbredet. 
Se  paa  ham.  Han  troede  paa  Jesus,  og  for  hans  Tros 
Skyld  har  Gud  helbredet  ham.  Og  nu,  mine  Brødre, 
jeg  ved,  at  I  ikke  forstod  disse  Ting  før,  men  nu  forstaar 
I;  derfor,  omvender  Eder,  tro  paa  Jesus  Kristus  og  Gud, 
hans  Fader,  og  I  vil  blive  lykkelige.« 

Og  Hundreder  af  Mennesker  lyttede  til  Peters  Ord,  og  de 
sagde:  »Vi  er  bedrøvede,  tilgiv  os  og  hjælp  os.  Vi  tror  og- 
saa  paa  Jesus  Kristus  og  paa  Gud,  hans  Fader.« 

Saa  blev  de  Medlemmer  af  Jesu  Kristi  Kirke  og  blev 
lykkelige. 

Lektier  for  Børneklasser  (10 — 14  Aar). 

8.  November. 

DELINGEN   AF   KONGERIGET 

Ingen  kan  læse  Israels  Historie  uden  at  føle  sig  bedrøvet 
over  Folkets  Vildfarelser.  Deres  Historie  begynder  med  det 
vidunderlige  Løfte,  der  blev  givet  til  Abraham,  at  gennem 
hans  Sæd  skulde  alle  Folk  paa  Jorden  blive  velsignet. 
Sommetider  synes  det,  at  Israels  Børn  snarere  søgte  at  for- 
hindre dette  Løfte  i  at  gaa  i  Opfyldelse,  end  at  de  hjalp 
Herren  med  at  holde  det.  Man  skulde  synes,  at  de  vilde 
have  været  saa  taknemmelige  for  alle  de  guddommelige 
Velsignelser,  de  havde  modtaget,  at  de  paa  Salomons  Tid 
vilde  have  haft  Styrke  nok  til  at  blive  Guds  trofaste  Folk 
for  evigt.  Det  vilde  blive  ventet,  at  en  Nation,  hvis  Histo- 
rie indeholdt  saadånne  Begivenheder  som  Frelsen  fra  Ægyp- 
ten, Vandringen  gennem  Vildnisset,  Lovgivningen,  Nationens 
Genoprejsning,  Kongerigets  Magt  og  Glans  under  David  og 
Salomon,  vilde  aldrig  glemme  den  Kraft,  som  havde  hjulpet 
den.  I  vore  moderne  Lande  er  Minderne  om  saadånne 
Glansperioder  holdt  i  Live,  fordi  vi  i  de  Tiders  Ledere 
finder  Idealer,  som  vi  er  stolte  af  at  mindes.  I  det  gamle 
Juda  og  Israels  Rige  havde  man  ikke  den  samme  Mening 
om  at  opbevare  Kundskaben  om  de  store  historiske  Begi- 
venheder. Kun  Profeterne  synes  at  have  forstaaet  den  fulde 
Betydning  af  Historien,  og  de  var  meget  ivrige  for  at  minde 
Folket  om  den  storslaaede  Skæbne,  der  var  blevet  dem  til 
Del,  og  at  minde  dem  om  deres  Fader  i  Himmelen,  hvis 
Ønske  det  var  at  opfylde  det  Løfte,  han  havde  givet  deres 
Forfædre.   Under  Salomon  begyndte  Løftet  at  blive  opfyldt 

paa  en  vidunderlig  Maade.  Rigets  Ry  blev  spredt  over  hele 
den  da  kendte  Verden.  Salomons  Indflydelse  mærkedes 
overalt.  Hans  Folk  var  sunde  og  lykkelige  og  var  oprigtige 
i  deres  Tilbedelse  af  Jehova  —  indtil  Salomon  selv  mis- 
brugte den  Visdom,  med  hvilken  Gud  havde  velsignet  ham, 
til  at  fuldføre  en  politisk  Alliance  gennem  Ægteskab  med 
en  indflydelsesrig  Nabokonges  Datter.  Hvis  han  i  Stedet 
havde  benyttet  sin  Visdom  til  at  studere  sit  Folks  Historie, 
vilde  han  have  opdaget  utallige  Exempler,  som  vilde  have 
faaet  ham  til  at  indse  Taabeligheden  af  en  saadan  Hand- 
ling. Alliance  med  Nabokonger  havde  altid  ført  til,  at  Is- 
rael havde  glemt  Jehovah  og  var  gaaet  over  til  Afgudsdyr- 
kelse. Dette  havde  været  en  Kendsgerning  i  Ægypten,  og 
det  blev  en  Kendsgerning  i  det  forjættede  Land,  da  Ind- 
byggerne glemte  Jehovas  Befalinger  og  begyndte  at  blande 
sig  med  Nabofolket,  hvilket  var  imod  Jehovahs  Vilje. 
Alliancen  med  Jehovah  er  den  eneste  betryggende  Alliance. 
Alliancer  med  Folk,  hvis  Gudsbegreber  og  Livsanskuelser 
er  falske,  vil  altid  bringe  Sorg  og  Utilfredshed.  Resultatet 
af  Salomons  Fald  fortælles  bedst  i  1.  Kongernes  Bog,  Kap. 
11.  Læg  særlig  Mærke  til  Vers  4  og  5,  som  fortæller  om, 
hvorledes  Salomon  tabte  sine  Krav  om  Velsignelser  fra  Gud. 
Versene  9  og  13  er  ogsaa  vigtige,  fordi  de  profeterer  om  den 
bedrøvelige  Fremtid  for  Salomons  Kongerige.  Fra  det  16. 
Vers  og  til  Slutningen  af  Kapitlet  opdager  man  særlig  in- 
teressante Detailler,  som  beskriver  Begivenheder,  som  følger 
lige  efter,  at  Guds  Aand  havde  forladt  dem.  For  en  kort 
Tid  hylder  alle  Stammerne  Rehabeam  som  Konge,  men  paa 
Grund  af  sin  egen  Taabelighed  foranledigede  han  selv,  at 
10  af  Stammerne  gjorde  Oprør  mod  ham,  anført  af  Jero- 
boam.  I  skulde  læse  det  12.  Kapitel  af  1.  Kongernes  Bog 
for  rigtig  at  forstaa  Grunden  til  dette  Oprør.  (Se  ogsaa  1. 
Sam.  8.   Kap.) 

Derefter  fulgte,  at  Jeroboam  overtog  Ledelsen  af  de  10 
Stammer,  og  Delingen  af  Kongeriget  var  komplet.  Det  er 
interessant,  omend  sørgeligt,  at  se  en  Nation  vokse  til  saa 
stor  Magt  og  Ære  som  den  gjorde  under  David  og  Salomon, 
og  saa  se  den  delt  under  en  anden  Konge,  som  ikke  havde 
arvet  sin  Faders  Visdom. 

Et  saadant  Studium  vilde  være  værdiløst,  hvis  vi  ikke 
var  i  Stand  til  at  opdage  noget  deri,  som  kunde  udvikle  os 
og  hjælpe  til  at  forhindre,  at  vor  egen  Nation  led  den  sam- 
me Skæbne. 

Spørgsmaal. 

1.  Hvilken  Taabelighed  og  Synd  begik  Salomon,  som  saa- 
ledes  forandrede  Israels  Historie? 

2.  Hvad   bestemte   Herren   sig  til   at  gøre   med   Kongeriget 
paa  Grund  af  Salomons  Synd? 

3.  Hvilken  særlig  Begivenhed  var  Skyld  i,  at  de  10  Stam- 
mer gjorde  Oprør? 

4.  Hvem   advarede  Israel,  da  de   ytrede   det  Ønske   at  faa 
en  Konge? 

5.  Hvorledes  forudsagde  han  deres  Skæbne? 


Lektier  for  Børneklasser  (under  10  Aar). 

Søndag    den    18.    Oktober. 

TRØSTEREN  KOMMER. 

Sidste  Gang  hørte  vi  om,  hvorledes  Jesu  Disciple  gik  i 
Jerusalem  og  ventede  paa,  at  Jesus  skulde  holde  sit  Løfte 
og  sende  dem  en  Trøster,  som  skulde  være  hos  dem  altid. 
Denne  Gang  skal  vi  høre  om,  hvorledes  Jesus  holdt  dette 
Løfte. 

Mens  Disciplene  gik  der  og  ventede,  kom  der  mange 
Mennesker  til  Jerusalem.  De  kom  for  at  overvære  en  stor 
Fest,  en  Fest,  som  hed  Pinsen.  Netop  paa  denne  Festdag 
lige  10  Dage  efter,  at  Disciplene  var  kommet  til  Jerusalem 
kom  Trøsteren,  som  Jesus  havde  lovet.  De  sad  sammen  i 
et  Værelse  og  pludselig  hørte  de  en  Lyd  fra  Himmelen.  Den 
kom  som  en  mægtig  Kraft  med  den  Helligaand.  De  blev 
alle  pludselig  forandrede,  de  blev  fødte  til  en  ny  Verden. 
De  var  stærkere  Forkæmpere  for  det  Rette,  end  de  nogen- 
sinde før  havde  været,  og  de  talte  i  andre  Tungemaal,  som 
var  kendte  af  andre  Mennesker. 

Udenfor  det  Hus,  hvor  Apostlene  befandt  sig,  vandrede 
Tusinder  af  Mennesker  frem  og  tilbage.  Andre  var  i  deres 
Huse  og  andre  igen  i  Templet.  Da  disse  hørte  om  den  nye 
Kraft,  der  var  kommet,  kom  de  i  store  Skarer  til  Huset,  og 
de  sagde  til  hverandre:  »Hvad  er  dette?  Disse  Mænd  er  ikke 
fra  vort  Land,  og  alligevel  kan  vi  forstaa,  hvad  de  siger  til 
os.  Det  er  mærkeligt.  Hvad  mon  det  skal  betyde?«  Og  Pe- 
ter, som  havde  været  til  Stede,  da  Soldaterne  førte  Jesus 
bort,  stod  nu  op.  Han  var  som  en  ny  Mand,  han  var  født 
paany,  han   var  ikke  mere   bange  for  Soldaterne   eller  for 

Præsterne,  og  han  sagde  med  høj  Røst:  »En  stor  Velsig- 
nelse er  kommet  til  os.  Det  er  en  Velsignelse,  som  vor 
Gud  og  hans  Søn  har  lovet  os.  Det  er  Guds  Aand,  som  er 
kommet  for  at  styrke  os.  Lyt  til  mig,  og  jeg  vil  fortælle 
Eder,  hvad  I  har  gjort.  I  har  dræbt  Jesus,  Eders  Ven,  som 
velsignede  Eder  og  underviste  Eder.  Men  han  er  opstaaet 
igen  og  er  gaaet  hjem  til  sin  Fader.  Det,  som  I  har  set,  er 
den  Helligaand,  som  er  kommet  fra  Gud  for  at  hjælpe  os.« 
Da  Menneskene  hørte  dette,  vidste  de,  at  Peter  havde  Ret, 
og  mange  angrede,  hvad  de  havde  gjort,  og  raabte:  »Mænd 
og  Brødre,  hvad  skal  vi  gøre?«  Og  Peter  sagde  til  dem: 
»Omvender  Eder  og  lader  Eder  døbe  i  Jesu  Kristi  Navn,  og 
I  skal  faa  den  Helligaands  Gave.  Dette  Løfte  er  givet  til 
Eder  og  Eders  Børn  og  til  alle  Mennesker,  saa  mange  som 
vor  Gud  og  Fader  vil  kalde.«  Da  de  hørte  dette,  sagde  de: 
»Vi  angrer,  hvad  vi  har  gjort.  Døb  os.«  Og  Apostlene  døbte 
mange  Mennesker  ind  til  Jesu  Kristi  Kirke.  De  lyttede  til 
Peters  og  hans  Brødres  Ord,  de  elskede  hinanden  som  en 
stor  Familie  af  Brødre  og  Søstre,  og  de  mødte  ofte  tilsam- 
men. De,  som  havde  Penge,  gav  til  dem,  som  ingen  havde, 
de  bad  sammen  og  tog  Nadveren  sammen;  de  var  i  Sand- 
hed lykkelige.  De  priste  Gud  og  hjalp  hinanden,  for  de 
havde  alle  modtaget  den  nye  Kraft,  den  Helligaands  Gave. 
Og  enhver  af  os  maa  faa  den  ogsaa.  Efter  at  vi  bliver 
døbt,  er  der  en  eller  anden  god.  Ældste,  som  velsigner  os 
og  giver  os  den.  Og  vi  vil  blive  stærke  ved  Hjælp  af  denne 
Kraft  fra  vor  Fader  i  Himmelen. 


MISSIONÆRAANDEN. 

(Af  Ældste  Mark  B.  Garff,  Præsident  af  Aarhus  Distrikt.) 

»Men  se,  i  de  sidste  Dage,  netop  nu,  medens  Herren  be- 
gynder at  fremføre  Ordet,  og  Planten  spirer  frem  og  er 
endnu  spæd.  Se,  sandelig  siger  jeg  eder,  Englene  raabe  til 
Herren  Dag  og  Nat,  og  er  rede  og  venter  paa  at  blive  ud- 
sendte for  at  høste  Markerne ;  men  Herren  siger  til  dem : 
Opryk  ikke  Klinten,  medens  Planten  endnu  er  spæd,  at  I 
ikke  ogsaa  skal  oprykke  Hveden:  thi  sandelig,  eders  Tro 
er  svag.  Lad  derfor  Hveden  og  Klinten  vokse  tilsammen, 
indtil    Høsten   er  helt   moden,  da   skal    I    først  samle   Hve- 

den  fra  Klinten,  og  naar  Hveden  er  indsamlet,  se,  da  bli- 
ver Klinten  bundet  i  Knipper,  og  forbliver  paa  Ageren  til 
at  opbrændes.« 

»Atter  siger  jeg,  lytter  I,  min  Kirkes  Ældster,  som  jeg 
har  beskikket.  I  er  ikke  udsendte  for  at  undervises,  men 
for  at  lære  Menneskenes  Børn  de  Ting,  som  jeg  har  lagt 
i  eders  Hænder  ved  min  Aands  Kraft. 

Og  I  skal  undervises  fra  det  Høje.  Hellige  eder,  saa  skal 
I  blive  begavede  med  Kraft,  at  I  kan  meddele,  ligesom  jeg 
har  talet.« 

»Og  I  skal  gaa  frem  i  min  Aands  Kraft,  forkyndende 
mit  Evangelium,  to  og  to  i  mit  Navn,  idet  I  opløfter  eders 
Røst,  som  med  en  Trompets  Lyd,  og  erklærer  mit  Ord, 
ligesom  til  Guds  Engle.«    (Pagtens  Bog.) 

Vi  er  Sædemænd,  som  saar  Sæd  i  alle  Slags  Jord  uden 
at  vide,  hvad  Resultatet  vil  blive.  Vi  er  Sandhedens  Bud- 
bærere, der  saar,  prædiker,  underviser  og  samler.  Vi  har 
Herrens  Kraft  med  os,  og  ved  Hjælp  af  denne  Kraft  kan 
vi  indplante  Evangeliets  Budskab  i  Menneskenes  Hjerter. 
Vi  faar  eller  skaffer  os  Anledning  til  at  komme  i  Berøring 
med  alle  Klasser  af  Folket,  rige  og  fattige,  lærde  og  ulærde, 
Præster,  Læger,  Forretningsmænd,  Landmænd  og  andre. 
Ingen  vil  sige,  at  vi  et  bange  for  at  frembære  vort  Budskab 
til  dette  Folk,  thi  vi  har  alle  gjort  den  Erfaring,  at  det  er 
meget  lettere  for  os  at  forsvare  Evangeliets  Sandheder,  end 
det  er  at  sidde  stille  og  intet  sige.  Undertiden  bliver  vi  saa 
interesseret  i  vort  Budskab,  at  vi  i  Begejstring  kaster  os  ind 
i  Diskussioner,  men  Erfaring  har  lært  os,  at  den  Slags  Dis- 
kussioner sjælden  leder  til  Folks  Omvendelse.  De,  som  øn- 
sker at  diskutere  med  os,  ønsker  sjælden  at  lære.  Vor  ene 
store  Hensigt  er,  som  Mesteren  siger,  at  gaa  og  undervise 
Menneskeheden.  Det  er  vort  Arbejde.  Lære  dem  det  vi  ved 
er  Sandhed.  Naar  Ældsterne  forkynder  Evangeliets  vid- 
underlige Principper,  og  Folket  ikke  vil  lytte  dertil,  da  er 
det  Folket,  som  taber  derved. 

Sædemanden,  en  Ordets  Forkynder,  der  har  faaet  Myn- 
dighed fra  Gud,  planter  Evangeliets  Sæd  i  Menneskenes 
Hjerter,  og  ved  mange  Gange  ikke,  hvad  Resultatet  vil  blive. 
I  Tro  og  Haab  arbejder  vi,  i  Tillid  til  Herren,  og  naar  en 
Sjæl  bliver  vundet,  fryder  vi  os  og  føler  os  beriget.  Selv 
om  det  var  Paulus,  som  plantede,  og  Apollos,  som  vandede, 
var  der  ingen  anden  end  Gud,  der  kunde  give  Vækst. 

Fremgangen  i  vor  Mission  kan  ikke  maales  ved  Daabs- 
handlinger,  selv  om  det  er  vort  store  Hovedformaal.  Evan- 
geliet bliver  forkyndt  med  saa  megen  Iver  og  Nidkærhed 
som  nogensinde  før,  og  nye  Medlemmer  bliver  tillagt  Kir- 
ken, ikke  i  store  Skarer,  men  som  Høstfolkene  paa  Marken 
søger  at  samle  lidt  her  og  lidt  der,  prøver  vi  at  bringe 
nogle  enkelte,  oprigtige  Sjæle  til  en  Forstaaelse  af  Evange- 
liet. Lad  os  betragte  en  anden  Del  af  vort  Arbejde :»  Og  I 
skal  gaa  frem  i  min  Aands  Kraft,  og  blive  begavet  med 
Kraft.«   (Pagtens  Bog.) 

Paa  Grund  af  den  Kraft  som  Missionærerne  er  i  Besid- 
delse af,  bliver  de  Syge  helbredede,  og  Evangeliets  aande- 
lige  Velsignelser  bliver  udgydt  over  os.  Unge  Missionærer 
lærer  et  nyt  Sprog  i  Løbet  af  meget  kort  Tid,  for  at  de 
kan  være  i  Stand  til  at  forkynde  Evangeliet.  Vore  egne 
Søskende  og  Venner  undres  undertiden  over,  at  en  Mis- 
sionær saa  hurtigt  kan  finde  sig  til  Rette  i  nye  Forhold 
og  med  et  nyt  Sprog,  men  Missionæren  kender  selv  den 
Kraft  som  ligger  bag  hans  Fremgang. 

Blot  for  at  vise,  at  Guds  Kraft  er  med  os,  vil  jeg  gerne 
fortælle  nogle  smaa  Tildragelser,  som  har  fundet  Sted  i  de 
sidste  faa  Maaneder.  I  vil  undskylde,  om  jeg  nævner  Bro- 
der Andersen  og  mig  selv. 

Der  blev  fortalt  os,  at  et  af  vore  Medlemmer  var  meget 
syg,  og  mange  mente,  at  den  syge  Søster  aldrig  mere  vilde 
genvinde  sit  Helbred.  Broder  Andersen  og  jeg  gik  for  at 
besøge  den  syge  Søster  og  se,  om  vi  kunde  hjælpe  hende 
paa  nogen  som  helst  Maade.  Da  vi  kom  ind  at  Døren, 
faldt  mine  Øjne  paa  hende,  og  jeg  kunde  se,  at  Tilstan- 
den var  meget  kritisk.  Hun  kunde  kun  hviske,  men  i  sin 
svage  Tilstand  bad  hun  os  dog  om  at  velsigne  noget 
Brød  og  Vand,  saa  at  hun  endnu  en  Gang  kunde  deltage 
i  Nadveren.  Hendes  Bøn  blev  opfyldt,  og  derefter  salvede 
vi  hende  med  Olie  og  gav  hende  en  Velsignelse.  Under 
den  Helligaands  Inspiration  blev  Forjættelsen  om  Helbred 
og  Sundhed  givet  hende.  Der  var  nogle  som  tvivlede  paa, 
at  denne  Velsignelse  kunde  gaa  i  Opfyldelse,  men  Herren 
anerkendte  sine  Tjenere  og  Præstedømmets  Myndighed. 

For  nogle  faa  Søndage  siden  var  denne  Søster  til  Faste- 
møde,  og  hun  bar  sit  Vidnesbyrd  om  Herrens  Godhed. 

For  en  kort  Tid  siden  kom  en  af  vore  unge  Søstre  græ- 
dende til  mig  og  bad  mig  om  at  komme  og  salve  hendes 

Bedstemoder.  Omstændighederne  gjorde,  at  jeg  maatte  gaa 
alene,  da  Broder  Andersen  ikke  var  til  Stede.  Da  jeg  kom 
frem,  var  den  syge  Søster  helt  bevidstløs  og  kunde  hverken 
kende  mig  eller  nogen  anden  som  var  til  Stede.  Jeg  sal- 
vede hende  straks  med  Olie,  og  bekræftede  Salvelsen  og 
ti  Minutter  efter  faldt  hun  i  Søvn. 

For  nogle  faa  Dage  siden  fik  jeg  den  Indskydelse,  at  jeg 
atter  skulde  gaa  og  besøge  denne  Søster.  Jeg  fulgte  min 
Indskydelse,  og  da  jeg  kom  derhen,  fandt  jeg  hende  i 
store  Lidelser.  Hun  bad  om  at  blive  salvet,  og  atter  blev 
Herrens  Kraft  stadfæstet  gennem  Salvelsens  hellige  Ordi- 
nance,  og  Smerterne  blev  borttaget.  Efter  at  Sygdommen 
og  Feberen  var  forsvunden,  havde  Feberen  efterladt  en 
Virkning  paa  hendes  Øjne.  Dette,  i  Forbindelse  med  hen- 
des høje  Alder,  gjorde  at  Doktoren  udtalte,  at  hun  vilde 
aldrig  faa  tilstrækkelig  Kraft  til  at  læse  igen.  Vor  Søster  til- 
kaldte atter  Ældsterne,  og  Broder  Thorup  og  jeg  gik  og 
salvede  hende  paa  hendes  Opfordring.  Tre  Timer  senere 
kunde  hun  se  bedre  end  hun  havde  gjort  i  mange  Aar,  og 
hun  bærer  i  Dag  et  vidunderligt  Vidnesbyrd  om  Herrens 
Barmhjertighed  imod  hende. 

I  har  alle  haft  lignende  Erfaringer,  naar  Herrens  Kraft 
har  været  stadfæstet.  Det  er  en  Ting  som  er  sikkert,  og 
og  det  er  at  den  Kraft  som  er  lovet  os,  er  i  vor  Besiddelse, 
saa  længe  vi  helliggør  os  selv. 

Se  et  Aar  tilbage  i  Tiden,  og  tæl  dine  Velsignelser.  Se 
den  Fremgang  du  har  gjort  hos  dig  selv.  Vi  véd  at  den 
Tid  vi  har  tilbragt  her,  har  hjulpet  os  mere  end  den  har 
hjulpet  nogen  som  helst  anden.  Vi  erholder  meget  mere 
Fordel  ved  at  forkynde  Evangeliet  end  de  Folk  vi  forkyn- 
der det  til. 

Lad  os  erindre  at  vi  er  Sædemænd.  Kan  vi  berige  andre 
Folk  med  den  Kundskab  vi  har  erholdt?  Vi  maa  erindre 
at  den  største  er  den  som  løfter  de  fleste  Hjerter  ved  sin 
egen  Tiltrækningskraft. 

Lad  os  undervise  med  Flid,  thi  der  er  en  Glæde  som 
kommer  ved  at  undervise  i  Evangeliet,  naar  vi  kan  under- 
vise i  Herrens  Aand  —  thi  der  er  en  Aand  i  Mennesket, 
og  den  Almægtiges  Inspiration  giver  Forstaaelse,  og  at  føle 
denne  Inspiration  giver  en  Glæde  og  Fryd  som  ikke  kan 
beskrives. 

Guds  Aand   er   givet   til  os   alle.   Denne   Aand   maa   ikke 

hemmes.  »O  Herre,  skab  i  mig  et  nyt  Hjerte,  og  forny  en 
stadig  Aand  inden  i  mig«.  Nøglen  til  alt  er:  »Vær  ydmyg, 
og  Herren  din  Gud  skal  lede  dig  ved  Haanden  og  give  dig 
Svar  til  dine  Bønner«. 

Maa  vi  være  i  Stand  til  at  beskytte  os  selv  og  vore  Sø- 
skende mod  den  Ondes  listige  Snarer,  Fristelser  og  Kræfter. 
Naar  Jorden  bliver  gjort  celestial,  naar  Zion  bliver  forløst, 
og  de  Hellige  helliggjort,  kan  vi  i  det  celestiale  Zion  faa 
en  Arv  til  evig  Besiddelse.  Og  det  vil  gøre  vor  Glæde,  vor 
Lykke,  vore  Forventninger  og  vore  Haab  hele  og  fuldkomne. 

»Tøver  derfor  og  arbejder  flittigen,  at  I  kunne  blive  fuld- 
komne i  eders  Kald  til  at  gaa  ud  blandt  Hedningerne  for 
sidste  Gang,  saa  mange  som  Herrens  Mund  nævner,  til  at 
tilbinde  Loven  og  forsegle  Vidnesbyrdet,  og  berede  de  Hel- 
lige  til    Dommens   Time  der  skal  komme«.   (Pagtens  Bog). 


FORÆLDRE,  TAG  BEDRE  VARE 
PAA  EDERS  BØRN. 

Af  Apostel  Reed  Smoot. 

Mødre  og  Fædre,  jeg  nærer  Bekymring  for  vore  unge 
Mennesker,  paa  Grund  af  de  mange  Fristelser,  som  de  er 
udsat  for.  For  20  Aar  siden  tænkte  vi,  at  der  fandtes  mange 
Fristelser  —  og  det  gjorde  der  ogsaa  —  men  i  Dag  findes 
der  mange,  som  vi  aldrig  har  tænkt  paa,  og  jeg  tror,  at  de 
er  endnu  meget  farlige  end  de  vi  i  vor  Ungdom  var  udsat 
for.  Biografteatrene,  f.  Eks.,  tror  jeg  kunde  være  et  virk- 
somt Middel  til  at  opdrage  Menneskene,  og  i  nogle  Tilfælde 
er  de  det  ogsaa.  Jeg  har  ikke  ofte  været  i  et  Biografteater, 
ja,  i  Virkeligheden  havde  jeg  aldrig  været  i  et  saadant  et, 
indtil  for  nogle  Maaneder  siden.  Men  i  Løbet  af  de  sidste 
Par  Maaneder  har  jeg  besøgt  nogle,  og  jeg  maa  sige,  at 
nogle  af  Forestillingerne  var  absolut  upassende  for  unge 
Mennesker.  Noget  godt  kan  der  ikke  komme  derfra.  De 
Fortællinger  der  blev  vist  i  Billeder,  var  af  den  Art,  at 
ingen  Fader  eller  Moder  i  vor  Kirke  vilde  tillade,  at  de 
blev  fortalt  i  deres  Hjem.  Sig  ikke,  at  saadanne  Ting  ikke 
gør  noget  Indtryk  paa  vore  unge  Menneskers  Sind.  Før  vi 
lader  vore  Sønner  og  Døtre  gaa  til  saadanne  Forestillinger, 
skulde  vi  som  Forældre  vide,  hvad  der  bliver  forevist.  Jeg 

indrømmer,  at  mange  af  de  Forestillinger,  der  bliver  givet, 
er  gode  og  værdifulde,  men  mange,  mange  Stykker  skulde 
aldrig  blive  forevist,  specielt  ikke  for  unge  Mennesker.  Jeg 
beder  eder  om  at  være  forsigtige,  og  at  vaage  over  eders 
Børn,  thi  de  vil  enten  bringe  sine  Forældre  store  Glæder, 
eller  store  Sorger.  Efter  Guds  Plan  skulde  hvert  Ægtepar 
sætte  Børn  ind  i  denne  Verden.  Børn  er  dyrebare  baade  i 
Herrens  og  i  Forældrenes  Øjne.  Jeg  haaber  blot,  at  alle  de 
Sidste  Dages  Helliges  Hjem  vil  være  saaledes,  at  Børnene 
kan  være  i  Stand  til  at  have  sunde  Fornøjelser  i  Hjemmet, 
saa  at  de  ikke  bliver  nødsaget  til  at  gaa  andre  Steder  hen. 
Jeg  beder  min  Himmelske  Fader,  at  han  vil  opvække  det 
inderlige  Ønske  hos  alle  Fædre  og  Mødre  i  Israel,  at  de 
maa  blive  i  Stand  til  at  tage  bedre  Vare  paa  deres  Børn. 
Vi  maa  forstaa,  at  der  ikke  vil  gaa*  mange  Aar,  før  disse 
Sønner  og  Døtre  vil  være  Mænd  og  Kvinder,  som  maa 
overtage  Ledelsen  og  Ansvaret  for  dette  herlige  Arbejde,  og 
dersom  de  kan  holde  sig  ubesmittet  af  Verdens  Synder, 
vil  de  ogsaa  kunde  gøre  det  med  Ære.  Jeg  ønsker  at  sige, 
at  der  aldrig  har  været  nogen  Mand  eller  Kvinde  der  har 
mistet  deres  Renhed  og  Dyd,  uden  at  det  har  medført  stor, 
varig  Skade  for  dem,  uanset  hvor  ydmygt  de  senere  har 
søgt  at  gøre  Bod  derfor. 


Spild  ikke  Livet  med  Frygt  og  Tvivl.  Vær  forvisset  om 
at  den  rigtige  Udførelse  af  denne  Times  Pligter  vil  være 
den  bedste  Forberedelse  for  de  Timer  eller  Tider,  som  vil 
følge. 

